| Medaljeoversikt |
| --- |
| Konkurrerte for Hellas’ flagg Hellas |
| Friidrett: |
| Friidrett Junior-EM i friidrett |
| Sølv | 2005 Kaunas | Stavsprang |
| Friidrett Middelhavslekene |
| Gull | 2005 Almería | Stavsprang |

**Kostas Filippidis** (gresk: Κώστας Φιλιππίδης; født 26. november 1986 i Athen) er en gresk stavhopper. Han tente OL-ilden ved sommer-OL 2004, og etter at han ble tatt for doping i 2007 ble han utestengt fram til februar 2009. Hans fremste medalje til nå er gull ved Middelhavslekene 2005, men han har også en fjerdeplass fra VM i friidrett innendørs 2010.

Karriere
--------

### Junior

Filippidis har flere gode plasseringer som junior. Han kom på 4.-plass ved Ungdoms-VM 2003 i Sherbrooke. Året etter kom han på 4.-plass ved Junior-VM i Grosseto, og i 2005 fikk han sølv ved junior-EM i Kaunas. 

### Senior

Hans første store internasjonale stevne var EM i friidrett innendørs 2005 i Madrid. Her greide han 5,60 i kvalifiseringen, og hadde tre riv på 5,70. Dette holdt ikke til plass i finalen. Deretter vant han gull ved Middelhavslekene 2005 i Almería i Spania. Senere på året deltok han også i VM i friidrett 2005 i Helsingfors, der han kom på delt 6.-plass i sin kvalifiseringsgruppe, og heller ikke her kom han til finalen. Året etter deltok han ved EM i friidrett 2006 i Göteborg, der han kom på 26.-plass av 27 utøvere i kvalifiseringen, og ikke deltok i finalen. 5,35 ble hans beste hopp. 

Den 16. juni 2007, ved det greske mesterskapet i friidrett, avga han en positiv dopingprøve. Han testet positiv på etilefrin, og ble fradømt retten til å konkurrere fram til 15. juni 2009. Han søkte imidlertid om å få utestenelsen avkortet, og fikk lov å konkurrere igjen fra 16. februar 2009. 

Etter utestengelsen deltok han ved Lag-EM i friidrett 2009 i Leiria, der han kom på 4.-plass. Ved VM i friidrett 2009 i Berlin i august greide han bare 5,55, og kom ikke til finalen. I september greide han 6.-plass ved World Athletics Final. 

I 2010 greide han ny gresk innendørsrekord på 5,70, og ved VM i friidrett innendørs 2010 kom han på 4.-plass, med samme høyde som Alexander Straub som tok bronsen. I juli deltok han ved EM i friidrett 2010, der han greide 5,40, men dette holdt ikke til finaleplass. 

I 2011 greide han 5,61 da han deltok ved EM i friidrett innendørs i Paris. Dette holdt til 5.-plass i finalen, der franske Renaud Lavillenie vant gullet. Senere på høsten hoppet han 5,75 ved VM i friidrett 2011 i Daegu, som var en tangering av den greske rekorden, og holdt til 6.-plass. 

Ved VM i friidrett innendørs 2012 kom han på 7.-plass, med 5,70 i finalen.

Referanser
----------

1. ↑   World Athletics Database, World Athletics utøver-ID 195847, oppført som Konstad&#237;nos Filippidis[Hentet fra Wikidata]
2. ↑  IAAF - *Doping Rule Violation* (14. september 2007), besøkt 11. juli 2011.

Eksterne lenker
---------------

* (en) Kostas Filippidis – Olympics.com Rediger på Wikidata

* (en) Kostas Filippidis – Olympic.org Rediger på Wikidata

* (en) Kostas Filippidis – Olympedia Rediger på Wikidata

* (en) Kostas Filippidis – Sports-Reference (OL-resultater – arkivert) Rediger på Wikidata

* (en) Kostas Filippidis – World Athletics Rediger på Wikidata

* (en) Kostas Filippidis – Diamond League Rediger på Wikidata

* (en) Kostas Filippidis – Track and Field Statistics Rediger på Wikidata

  


| * v
* d
* r
Verdensmestere i stavsprang innendørs, menn |
| --- |
| 
* 1985: Serhij Bubka
* 1987: Serhij Bubka
* 1989: Rodion Gataullin
* 1991: Serhij Bubka
* 1993: Rodion Gataullin
* 1995: Serhij Bubka
* 1997: Igor Potapovitsj
* 1999: Jean Galfione
* 2001: Lawrence Johnson
* 2003: Tim Lobinger
* 2004: Igor Pavlov
* 2006: Brad Walker
* 2008: Jevgenij Lukjanenko
* 2010: Steven Hooker
* 2012: Renaud Lavillenie
* 2014: Kostas Filippidis
* 2016: Renaud Lavillenie
* 2018: Renaud Lavillenie
* 2022: Armand Duplantis

 |